
Comisia pentru drepturile omului, culte

şi problemele minorităţilor naţionale 



Domnului deputat




Valentin Iliescu, preşedintele



Comisiei pentru muncă şi protecţie socială

AVIZ

asupra propunerii legislative privind modificarea şi completarea Ordonanţei nr. 32/1995 privind încadrarea în muncă a absolvenţilor instituţiilor de învăţământ




În conformitate cu prevederile art. 86 din Regulamentul Camerei Deputaţilor, cu adresa nr. 172 din 18 septembrie 1997, Comisia pentru drepturile omului, culte şi problemele minorităţilor naţionale a fost sesizată, în vederea avizării, cu propunerea legislativă privind modificarea şi completarea Ordonanţei nr. 32/1995 privind încadrarea în muncă a absolvenţilor instituţiilor de învăţământ.



În şedinţa sa din 7 octombrie 1997, comisia a luat în dezbatere propunerea legislativă şi a hotărât să nu-i acorde aviz din următoarele considerente:



- propunerea legislativă nu mai este actuală, întrucât Ordonanţa Guvernului nr. 32/1994 (trimiterea la anul 1995 este greşită) a fost înlocuită prin Ordonanţa de urgenţă nr. 35/1997;



- textul Ordonanţei de urgenţă nr. 35/1997 a fost discutat şi aprobat în plenul Camerei Deputaţilor în data de 15 septembrie 1997, în prezent acest text se află în vederea dezbaterii la Senat;



- dacă Grupul parlamentar PUNR doreşte să-şi menţină propunerile, are posibilitatea fie să le prezinte sub formă de amendamente la Ordonanţa de urgenţă nr. 35/1997 în cadrul procedurilor în curs la Senat, fie să iniţieze o nouă propunere legislativă care se se raporteze la Ordonanţa de urgenţă nr. 35/1997 prin care s-a abrogat Ordonanţa nr. 32/1994.

PREŞEDINTE,  





SECRETAR,

Marţian Dan 





Şerban Rădulescu-Zoner 

